Neuvoston asetus (ETY) N:o 1037/72, annettu 18 päivänä toukokuuta 1972, tuen myöntämistä ja rahoitusta humalantuottajille koskevista yleisistä säännöistä



Virallinen lehti nro L 118 , 20/05/1972 s. 0019 - 0020

Suomenk. erityispainos Alue 3 Nide 4 s. 0179

Tanskank. erityispainos: Sarja I Alue 1972(II) s. 0438

Ruotsink. erityispainos Alue 3 Nide 4 s. 0179

Englannink. erityispainos: Sarja I Alue 1972(II) s. 0454

Kreikank. erityispainos: Luku 03 Nide 8 s. 0003

Espanjank. erityispainos: Luku 03 Nide 6 s. 0003

Portugalink. erityispainos: Luku 03 Nide 6 s. 0003



NEUVOSTON ASETUS (ETY) N:o 1037/72, annettu 18 päivänä toukokuuta 1972, tuen myöntämistä ja rahoitusta humalantuottajille koskevista yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1) ja erityisesti sen 13 artiklan 3 kohdan, ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(2) ja erityisesti sen 3 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 1696/71 12 artiklassa säädetään tuen myöntämisestä yhteisössä tuotetulle humalalle; on syytä säätää kyseisen asetuksen 13 artiklan mukaiset yleiset soveltamista koskevat säännöt, hallinnollisista syistä on tarpeen rajoittaa tuen myöntäminen kussakin jäsenvaltiossa kyseisen jäsenvaltion alueella sijaitseviin viljelyaloihin, tukea saa myöntää ainoastaan kirjatuille viljelyaloille; tämän vuoksi olisi säädettävä viljelyalojen ilmoitus- ja kirjaamisjärjestelmän käyttöön ottamisesta jäsenvaltioissa, jotta tukijärjestelmä voi toimia tyydyttävästi, on syytä valvoa, että tukea annetaan ainoastaan humalan viljelyaloille joilta korjataan sato, olisi säädettävä, että viljelyalojen, joille haetaan tukea, on oltava tavanomaisesti istutettuja, ja tuesta aiheutuu kustannuksia; asetuksen (ETY) N:o 1696/71 17 artiklaa noudattaen tähän tukeen sovelletaan säännöksiä yhteisen maatalouspolitiikan rahoituksesta, ja tämän vuoksi on syytä todeta, että tuki rahoitetaan asetuksen (ETY) N:o 729/70 3 artiklan mukaisesti, ON ANTANUT TÄMÄN ASETUKSEN: 1 artikla Seuraavissa artikloissa määriteltyjä yleisiä sääntöjä sovelletaan asetuksen (ETY) N:o 1696/71 12 artiklaa noudattaen humalantuottajille myönnettävään tukeen. 2 artikla 1. Kukin jäsenvaltio myöntää tukea ainoastaan omalla alueellaan sijaitseville viljelyaloille. 2. Tukea on myönnettävä tuottajan hakemuksesta siten, että varmistetaan edunsaajien yhtäläinen kohtelu huolimatta siitä, mihin he ovat yhteisössä sijoittautuneet. 3 artikla 1. Jäsenvaltioiden on otettava käyttöön järjestelmä istutettujen viljelyalojen ilmoittamiseen ja kirjaamiseen. 2. Jäsenvaltioiden on valvottava: a) tuottajien tekemien istutettujen viljelyalojen ilmoitusten täsmällisyyttä, b) viljelyaloja, joilta on korjattu sato. Tuottajaryhmittymiä ei voida osoittaa suorittamaan näitä tarkastuksia. 4 artikla Niiden istutettujen viljelyalojen istutustiheyden, joille tukea haetaan, on oltava tuotantoon soveltuville kasveille tavanomainen. 5 artikla 1. Asetuksen (ETY) N:o 1696/71 12 artiklassa säädetty tuki vastaa asetuksen (ETY) N:o 729/70 3 artiklan 1 kohdassa tarkoitettua interventiota. 2. Edellä 1 kohdassa tarkoitetusta tuesta aiheutuvat kustannukset ovat samat kuin määrät, jotka maksetaan asetuksen (ETY) N:o 1696/71 13 artiklan ja tämän artiklan soveltamiseksi annettujen säännösten mukaisesti. 6 artikla Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä toukokuuta 1972. Neuvoston puolesta Puheenjohtaja M. MART (1) EYVL N:o L 175, 4.8.1971, s. 1 (2) EYVL N:o L 94, 28.4.1970, s. 13